Zmluva o združenej dodávke elektriny č. C-NBS1-000-119-863
uzatvorená podľa § 269 ods. 2 zákona č. 513/1991 Zb. Obchodného zákonníka 
v znení neskorších predpisov
(ďalej len „Zmluva“) 
Zmluvné strany
Odberateľ:		
Názov:				Národná banka Slovenska
Sídlo:				Imricha Karvaša 1, 813 20 Bratislava 1
Zastúpený: 		<vyplní verejný obstarávateľ>
IČO:				30 844 789	
DIČ:				2020815654
IČ DPH:			SK2020815654
Bankové spojenie:		Národná banka Slovenska
Číslo účtu v tvare IBAN:	SK07 0720 0000 0000 0000 1919
Vznik zo zákona NR SR č. 566/1992 o Národnej banke Slovenska v znení neskorších predpisov
(ďalej len „Odberateľ“)
Dodávateľ: 
Obchodné meno:		<vyplní uchádzač>
Sídlo:				<vyplní uchádzač>
Zastúpený: 			<vyplní uchádzač>
IČO: 				<vyplní uchádzač>
DIČ:				<vyplní uchádzač>
IČ DPH: 			<vyplní uchádzač>
Bankové spojenie:		<vyplní uchádzač>
Číslo účtu v tvare IBAN:	<vyplní uchádzač>
Zapísaný: 			<vyplní uchádzač>
(ďalej len „Dodávateľ“)

(Odberateľ a Dodávateľ sa ďalej spoločne označujú aj ako „Zmluvné strany“)

Preambula

Odberateľ ako verejný obstarávateľ vyhlásil oznámením č. <vyplní verejný obstarávateľ>, zverejneným vo Vestníku verejného obstarávania č. <vyplní verejný obstarávateľ> dňa <vyplní verejný obstarávateľ>, nadlimitnú zákazku s názvom ,,Dodávka elektrickej energie na obdobie 2027-2030“. Na základe vyhodnotenia ponúk bola ponuka Dodávateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku Dodávateľa sa Zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto Zmluvu. Touto Zmluvou sa stanovuje právny režim poskytnutia služby uvedenej v predmete tejto Zmluvy.

Článok I 
Predmet Zmluvy

1. Predmetom tejto Zmluvy je záväzok Dodávateľa v zmluvnom období poskytnúť Odberateľovi plnenia bližšie určené v čl. II tejto Zmluvy (ďalej len „Plnenia“). 
2. Odberateľ sa zaväzuje od Dodávateľa prijať Plnenia podľa tejto Zmluvy a zaplatiť za ne Dodávateľovi cenu (ďalej len „Cena“) bližšie určenú v čl. III tejto Zmluvy.
3. Dodávateľ a Odberateľ sa zaväzujú pri plnení predmetu tejto Zmluvy dodržiavať platné právne predpisy Slovenskej republiky a Prevádzkový poriadok príslušného prevádzkovateľa distribučnej sústavy (ďalej len „PDS“) dostupný na webovej stránke. Identifikačné údaje PDS sú uvedené v Prílohe 3 tejto Zmluvy.
4. Ďalšie vzájomné práva a povinnosti sú upravené v Obchodných podmienkach dodávky elektriny (ďalej len „OP“), ktoré tvoria Prílohu 1 tejto Zmluvy. Ustanovenia tejto Zmluvy majú prednosť pred ustanoveniami OP. 

Článok II
Určenie plnení a dodacie podmienky

1. Dodávateľ sa zaväzuje dodať Odberateľovi elektrinu do odberných miest (ďalej len „OM“) Odberateľa uvedených v Prílohe 3 tejto Zmluvy za podmienok určených v Prílohe 2 tejto Zmluvy a prevziať zodpovednosť za odchýlku Odberateľa. 
2. Dodávateľ zabezpečí distribúciu, prenos elektriny a systémové služby do OM.
3. Dodávateľ zabezpečí ostatné súvisiace služby za poplatok, ktorý je uvedený v príslušných cenníkoch Dodávateľa alebo PDS.
4. Množstvo Odberateľom objednanej elektriny od Dodávateľa je uvedené v Prílohe 2 tejto Zmluvy.

Článok III
Cena a platobné podmienky

1. Cena za Plnenia pozostáva z týchto položiek:
a) ceny za dodávku elektriny, za prevzatie zodpovednosti za odchýlku a ceny za elektrinu vyplývajúcu zo Záväzku odberu, pričom jej výška je určená v Prílohe 2 tejto Zmluvy; 
b) ceny za regulované služby, a to za prenos elektriny, distribúciu elektriny, systémové služby a ostatné regulované položky, ktorých výška je určená podľa aktuálnych cenových rozhodnutí Úradu pre reguláciu sieťových odvetví platných a účinných v čase dodania Plnení;
c) poplatky za služby podľa cenníkov služieb príslušného PDS a Dodávateľa platných v čase poskytnutia súvisiacej služby, ktoré sú zverejnené na ich webových sídlach;
d) dane, poplatky, prípadne iné platby podľa platných právnych predpisov, ako aj platných a účinných rozhodnutí orgánov štátnej správy. 
2. Fakturačné obdobie vzťahujúce sa k príslušnému OM je uvedené v Prílohe 3 tejto Zmluvy.
3. Odberateľ sa zaväzuje uhradiť Dodávateľovi preddavkové platby na úhradu Ceny, a to v priebehu príslušného fakturačného obdobia na účet Dodávateľa:
	a)	1-krát pre OM s mesačným fakturačným obdobím, pričom výška platby splatnej k 15. dňu v mesiaci je 50% predpokladanej mesačnej dodávky;
	b)	4-krát pre OM s ročným fakturačným obdobím, k 15. dňu druhého mesiaca v danom štvrťroku vo výške 50% predpokladanej dodávky v danom štvrťroku.
4. Výška a dátum splatnosti preddavkových platieb sú uvedené:
a) v písomnom oznámení Odberateľovi zaslanom Dodávateľom po uzavretí Zmluvy na základe predpokladanej spotreby alebo
b) vo faktúre za združenú dodávku elektriny vystavenej za predchádzajúce fakturačné obdobie na základe spotreby v predchádzajúcom fakturačnom období.
5. Dodávateľ po skončení príslušného fakturačného obdobia vystaví faktúru, v ktorej vyúčtuje Odberateľovi k úhrade Cenu za Odberateľom prijaté Plnenia podľa tejto Zmluvy. Vo faktúre budú zohľadnené úhrady preddavkových platieb vykonané Odberateľom v príslušnom fakturačnom období. Faktúra je splatná do 30 dní od jej doručenia Odberateľovi.
6. Zmluvné strany sa dohodli, že Dodávateľ bude zasielať len elektronické faktúry z e-mailovej adresy Dodávateľa: <e-mailovú adresu doplní uchádzač> na e-mailovú adresu Odberateľa: faktury.ofr@nbs.sk, vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú povinné zmenu e-mailových adries bezodkladne oznámiť písomne druhej Zmluvnej strane, s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto Zmluve. Dodávateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr.
7. Všetky platby na základe tejto Zmluvy sa uskutočnia prevodným bankovým príkazom.
8. Dodávateľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je závažným dôvodom na odstúpenie odberateľa od tejto Zmluvy.
9. V prípade, že faktúra nebude po vecnej alebo formálnej stránke správne vyhotovená, resp. nebude obsahovať všetky údaje ustanovené zákonom o dani z pridanej hodnoty, Odberateľ ju vráti Dodávateľovi na prepracovanie alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia prepracovanej alebo doplnenej faktúry Odberateľovi.
10. Dodávateľ ďalej nie je oprávnený postúpiť a ani založiť akékoľvek svoje pohľadávky voči Odberateľovi vzniknuté na základe alebo v súvislosti s touto Zmluvou alebo s plnením záväzkov podľa tejto Zmluvy bez predchádzajúceho písomného súhlasu Odberateľa. Dodávateľ nie je oprávnený jednostranne započítať akúkoľvek svoju pohľadávku voči Odberateľovi vzniknutú z akéhokoľvek dôvodu proti pohľadávke Odberateľa voči Dodávateľovi vzniknutej na základe alebo v súvislosti s touto Zmluvou bez predchádzajúceho písomného súhlasu Odberateľa.

Článok IV 
Doba trvania Zmluvy

1. Zmluva sa uzatvára na dobu určitú, a to do 31.12.2030 odo dňa nadobudnutia jej účinnosti. 
2. Povinnosť Dodávateľa dodávať elektrinu do príslušných OM podľa tejto Zmluvy vzniká dňom 01.01.2027 a trvá k 31.12.2030.

Článok V
Ukončenie Zmluvy

1. Táto Zmluva zaniká:
	a) písomnou dohodou Zmluvných strán,
	b) písomnou výpoveďou Odberateľa, a to aj bez uvedenia dôvodu, pričom výpovedná lehota je deväťmesačná a začína plynúť v prvý deň kalendárneho mesiaca nasledujúceho po kalendárnom mesiaci, v ktorom bola výpoveď doručená Dodávateľovi,
	c) odstúpením od tejto Zmluvy jednou zo Zmluvných strán v prípade podstatného porušenia Zmluvy druhou Zmluvnou stranou alebo
	d) z dôvodov podľa Obchodného zákonníka v platnom znení alebo iného všeobecne záväzného právneho predpisu.
2. Ak si Odberateľ v súlade s Prílohou 2 tejto Zmluvy objednal prostredníctvom tranže (čiastkové plnenia dodávok elektriny) na určité obdobie dodávky elektriny, výpovedná lehota neuplynie skôr ako posledným dňom obdobia, na ktoré bola elektrina takto objednaná. 
3. V prípade zániku Zmluvy dohodou Zmluvných strán, táto zaniká dňom uvedeným v tejto dohode. V tejto dohode sa upravia aj vzájomné nároky Zmluvných strán vzniknuté z plnenia Zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
4. Zmluvné strany sú oprávnené odstúpiť od tejto Zmluvy aj v prípadoch uvedených vo všeobecných záväzných právnych predpisoch platných a účinných v Slovenskej republike. Prejav vôle Zmluvnej strany odstúpiť od Zmluvy musí mať písomnú formu.
5. Na účely tejto Zmluvy sa za podstatné porušenie Zmluvy zo strany Dodávateľa rozumie 
a) porušenie uvedené v článku III bode 8 tejto Zmluvy. 
b) prerušenie alebo nezabezpečenie dodávky elektriny bez zákonného dôvodu alebo bez pokynu prevádzkovateľa distribučnej sústavy.
c) nezačatie dodávky elektriny v dohodnutom termíne podľa zmluvy.
d) porušenie povinností pri fakturácii, ak Dodávateľ:
· účtuje cenu v rozpore so zmluvou, alebo
· uplatňuje neoprávnené poplatky.
e) jednostranná zmena ceny alebo obchodných podmienok v rozpore so Zmluvou.
f) Dodávateľ stratí oprávnenia dodávať elektrinu.

Článok VI
Osobitné ustanovenia

1. Odberateľ vyhlasuje, že je oprávnený užívať OM (je vlastníkom) v rozsahu potrebnom na uskutočnenie dodávky elektriny podľa tejto Zmluvy a podpisom tejto Zmluvy nezasahuje do práv ani neobmedzuje práva tretieho subjektu k OM (ďalej ako „Vyhlásenie“). Ak sa preukáže Vyhlásenie Odberateľa ako nepravdivé, môže Dodávateľ odstúpiť od Zmluvy a Odberateľ je povinný uhradiť Dodávateľovi škodu, ktorá vznikla Dodávateľovi v súvislosti s nepravdivým Vyhlásením, ako aj s odstúpením od Zmluvy z tohto dôvodu.
2. Zmluva je po vzájomnej dohode Zmluvných strán uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“), v súlade so zákonom č. 251/2012 Z. z. o energetike a o zmene niektorých zákonov v znení neskorších predpisov (ďalej len „zákon o energetike“), zákonom č. 250/2012 Z. z. o regulácii v sieťových odvetviach v znení neskorších predpisov (ďalej len „zákon o regulácii v sieťových odvetviach“) a ďalšími všeobecne záväznými právnymi predpismi vzťahujúcimi sa na oblasť elektroenergetiky.
3. Dodávateľ sa zaväzuje, že on aj osoby, prostredníctvom ktorých bude vykonávať predmet tejto Zmluvy pre Odberateľa, budú zachovávať mlčanlivosť o všetkých záležitostiach a pomeroch Odberateľa, o ktorých sa dozvedeli pri výkone služieb a opráv, a to najmä o informáciách, ktoré sú predmetom bankového tajomstva, daňového tajomstva, obchodného tajomstva alebo chránených informácií ESCB, prípadne podliehajú ochrane podľa zákona č. 18/2018 Z.z. o ochrane osobných údajov a o zmene a doplnení niektorých zákonov v znení neskorších predpisov. Tento záväzok mlčanlivosti trvá aj po ukončení trvania tohto Zmluvného vzťahu na základe tejto Zmluvy, a to po celú dobu, po ktorú nebudú uvedené informácie verejne známe a dostupné. V prípade porušenia tohto záväzku je Dodávateľ povinný uhradiť Odberateľovi ním zavinenú preukázateľnú škodu. V prípade, že škodu nie je možné finančne vyjadriť, je Dodávateľ povinný uhradiť Odberateľovi Zmluvnú pokutu vo výške 10.000,- eur za každý dokázaný prípad zneužitia interných informácií a údajov. Táto Zmluvná pokuta je splatná do 30 dní od doručenia písomného oznámenia Odberateľa o zistení porušenia záväzku podľa tohto odseku. Týmto záväzkom mlčanlivosti nie je dotknuté zverejnenie tejto Zmluvy ako povinne zverejňovanej Zmluvy.
4. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej Zmluvnej strane (ďalej len „písomnosti“) musia byť doručené, ak táto Zmluva neustanovuje inak:
a) v písomnej forme prostredníctvom pošty doporučene s doručenkou; za deň doručenia sa považuje dátum prevzatia zásielky alebo
b) osobne do sídla druhej Zmluvnej strany alebo
c) formou e-mailu.
5. V prípade zmeny ktoréhokoľvek z údajov v záhlaví tejto Zmluvy alebo v kontaktných osobách a údajoch uvedených v záverečných ustanoveniach tejto Zmluvy je príslušná Zmluvná strana, ktorej sa zmena týka, povinná túto skutočnosť bezodkladne písomne oznámiť druhej Zmluvnej strane. Ak Zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.
6. Pri preukazovaní doručenia dokumentu bude dostatočné preukázať, že došlo k doručeniu alebo že obálka, ktorá obsahovala dokument, obsahovala riadne vypísanú adresu a bola odoslaná ako doporučená zásielka. Za doručenú sa bude zásielka považovať dňom vrátenia odosielateľovi. Rovnako, za doručenú sa bude zásielka považovať aj dňom odmietnutia prevziať zásielku prijímateľom. V prípade emailovej komunikácie bude dostatočné preukázať, že emailová správa bola riadne adresovaná a odoslaná.
7. Odberateľ v súťažných podkladoch vydaných v rámci verejného obstarávania na predmet tejto zmluvy v súlade s § 41 ods. 1 zákona o verejnom obstarávaní požadoval, aby dodávateľ v ponuke uviedol podiel zákazky, ktorý má v úmysle zadať subdodávateľom, identifikáciu navrhovaných subdodávateľov a predmet subdodávok. Zároveň odberateľ požadoval, aby navrhovaní subdodávatelia spĺňali podmienky účasti týkajúce sa osobného postavenia a aby u nich neexistovali dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní.
8. Dodávateľ týmto vyhlasuje, že subdodávatelia uvedení v Prílohe 4 tejto zmluvy predstavujú všetkých jemu ku dňu uzavretia tejto Zmluvy známych subdodávateľov, ktorí sa budú podieľať na plnení predmetu tejto Zmluvy.
9. Dodávateľ je povinný oznámiť bezodkladne Odberateľovi akúkoľvek zmenu v Prílohe 4 uvedených údajov o subdodávateľovi.
10. Dodávateľ je povinný Odberateľovi najneskôr 5 dní pred dňom kedy sa subdodávateľ začne podieľať na plnení predmetu Zmluvy, predložiť písomné oznámenie o zmene subdodávateľa, ktoré bude obsahovať minimálne: predmet subdodávky a podiel zákazky, ktorý má Dodávateľ v úmysle zadať subdodávateľovi, údaje o subdodávateľovi, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. 
11. Subdodávateľ, ktorého sa týka návrh na zmenu, musí spĺňať podmienky podľa § 41 ods. 1 písm. b) zákona o verejnom obstarávaní. Odberateľ má právo odmietnuť odsúhlasiť subdodávateľa a požiadať Dodávateľa o určenie iného subdodávateľa. Dodávateľ je povinný žiadosti odberateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať podmienky podľa § 41 ods. 1 písm. b) zákona o verejnom obstarávaní. Týmto nie je dotknutá zodpovednosť dodávateľa za plnenie Zmluvy.
12. Dodávateľ sa zaväzuje počas celej doby trvania tejto Zmluvy byť zapísaný v registri partnerov verejného sektora v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. 
13. Dodávateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z. 
14. Odberateľ má právo na zmluvnú pokutu vo výške 10 000,- eur bez DPH, ak Dodávateľ poruší svoj záväzok podľa bodu 12 tohto článku tejto Zmluvy, a teda si riadne nesplnil svoju zákonnú povinnosť zápisu (resp. jeho udržiavania) do registra partnerov verejného sektora.
15. Odberateľ má právo na zmluvnú pokutu vo výške 10 000,- eur bez DPH, ak Dodávateľ poruší svoj záväzok podľa bodu 13 tohto článku tejto Zmluvy, a teda bude táto Zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora.
16. Dodávateľ vyhlasuje, že osoba alebo osoby, ktoré sú v registri partnerov verejného sektora zapísané ako jeho koneční užívatelia výhod, nie sú osobami uvedenými v § 11 ods. 1 písm. c) zákona o verejnom obstarávaní, medzi ktoré patrí prezident Slovenskej republiky, člen vlády, vedúci ústredného orgánu štátnej správy, ktorý nie je členom vlády, vedúci orgánu štátnej správy s celoslovenskou pôsobnosťou, sudca Ústavného súdu Slovenskej republiky alebo sudca, generálny prokurátor Slovenskej republiky alebo prokurátor, verejný ochranca práv, predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky, štátny tajomník, generálny tajomník služobného úradu, prednosta okresného úradu, primátor hlavného mesta Slovenskej republiky Bratislavy, primátor krajského mesta alebo primátor okresného mesta a predseda vyššieho územného celku. Dodávateľ tiež vyhlasuje, že v prípade, ak na plnenie tejto zmluvy použije subdodávateľa alebo subdodávateľov, ktorí majú povinnosť zapisovať sa do registra partnerov verejného sektora, tak tento subdodávateľ alebo títo subdodávatelia k dátumu podpisu tejto zmluvy nemajú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c) zákona o verejnom obstarávaní.

[bookmark: _Hlk222993552]Článok VII
Zmena osoby Dodávateľa

1. V prípade podstatného porušenia zmluvy Dodávateľom je Odberateľ oprávnený vykonať zmenu zmluvy spočívajúcu v zmene osoby Dodávateľa, a to nahradením pôvodného Dodávateľa (ďalej len "pôvodný Dodávateľ") novým Dodávateľom v súlade s § 18 zákona o verejnom obstarávaní. Zmenu v osobe dodávateľa je Odberateľ oprávnený vykonať nahradením pôvodného Dodávateľa subjektom, ktorý ako uchádzač vo verejnom obstarávaní splnil podmienky účasti, všetky požiadavky na predmet zákazky vrátane splnenia povinností v zmysle súťažných podkladov vo verejnom obstarávaní a umiestnil sa na druhom mieste v poradí v rámci verejného obstarávania (ďalej len "nový Dodávateľ"). Na vysporiadanie plnení medzi pôvodným Dodávateľom a Odberateľom sa primerane aplikujú ustanovenia bodu 5. tohto článku zmluvy. Na vysporiadanie plnení medzi novým Dodávateľom a Odberateľom sa vykonajú primerané úpravy zmluvy. 
2. Dodávateľ súhlasí s takouto zmenou zmluvy, ak Odberateľ nahradí pôvodného Dodávateľa novým Dodávateľom podľa bodu 1. tohto článku zmluvy. Dodávateľ súhlasí s tým, že nadobudnutím účinnosti zmeny v osobe Dodávateľa prestáva byť zmluvnou stranou zmluvy a zmluvou stranou zmluvy sa stáva nový Dodávateľ. 
3. Pôvodný Dodávateľ je povinný bezodkladne, najneskôr do 10 pracovných dní od oznámenia Odberateľa o podstatnom porušení zmluvy za účelom zmeny zmluvy podľa bodu 1. tohto článku zmluvy poskytnúť Odberateľovi všetku potrebnú súčinnosť, najmä vykonať úkony, ktoré sú nevyhnutné na riadne plnenie zmluvy do okamihu zmeny v osobe Dodávateľa, odovzdať Odberateľovi všetky potrebné informácie a dokumenty v súvislosti s dodaným plnením tak, aby nedošlo k vzniku škody alebo inej ujmy Odberateľovi. 
4. V prípade omeškania pôvodného Dodávateľa s plnením povinnosti podľa bodu 3. tohto článku zmluvy (neposkytnutie súčinnosti) vzniká Odberateľovi za každý začatý deň omeškania nárok na zaplatenie zmluvnej pokuty zo strany pôvodného Dodávateľa vo výške 250,- eur. Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.
5. V prípade uplatnenie postupu zmeny osoby Dodávateľa Odberateľom podľa tohto článku zmluvy si zmluvné strany ponechajú doposiaľ akceptované/dodané Plnenia, vykonané v súlade s podmienkami uvedenými v tejto zmluve a jej prílohách a úhrady za ne. 
6. V prípade zmeny osoby Dodávateľa podľa tohto článku budú Plnenia vychádzať z ponuky nového Dodávateľa vo verejnom obstarávaní. Cenový koeficient z ponuky pôvodného Dodávateľa vo verejnom obstarávaní, ktorého výsledkom je táto Zmluva môže byť na základe rokovania dodatkom k tejto Zmluve navýšené o rozdiel medzi cenovým koeficientom z ponuky pôvodného Dodávateľa a cenovým koeficientom z ponuky nového Dodávateľa, najviac však 
o 15 % cenového koeficientu z ponuky pôvodného Dodávateľa. 

Článok VIII
Záverečné ustanovenia

1. Zmluva je uzavretá podľa právneho poriadku Slovenskej republiky, pričom práva, povinnosti a vzťahy Zmluvných strán v tejto Zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalšími všeobecne záväznými právnymi predpismi právneho poriadku platného na území Slovenskej republiky.
2. Zmluva je vyhotovená v štyroch originálnych vyhotoveniach, pričom Odberateľ dostane tri vyhotovenia a Dodávateľ dostane jedno vyhotovenie.
3. Túto Zmluvu možno meniť výlučne formou písomných číslovaných dodatkov k tejto Zmluve, podpísaných oprávnenými zástupcami oboch Zmluvných strán v súlade so zákonom o verejnom obstarávaní.
4. Zmluvné strany sa zaväzujú, že budú postupovať v súlade s oprávnenými záujmami druhej Zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto Zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto Zmluvy.
5. V prípade sporného výkladu ustanovení tejto Zmluvy alebo neplnenia záväzkov Zmluvných strán sa obidve Zmluvné strany budú snažiť prednostne dosiahnuť vzájomnú dohodu. Pokiaľ sa Zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto Zmluvy budú riešené vecne a miestne príslušnými súdmi Slovenskej republiky.
6. Zmluvné strany sa dohodli, že v prípade ak bude niektoré z jednotlivých ustanovení tejto Zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení Zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.
7. Táto Zmluva (vrátane jej prípadných dodatkov) patrí medzi povinne zverejňované Zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Dodávateľ súhlasí so zverejnením tejto Zmluvy (vrátane jej prípadných dodatkov) a faktúr Dodávateľa doručených Odberateľovi, a to zverejnenie Odberateľom počas trvania jeho povinnosti podľa § 5a a § 5b zákona o slobodnom prístupe k informáciám.
8. Táto Zmluva nadobúda platnosť a je pre Zmluvné strany záväzná odo dňa jej podpísania oprávnenými zástupcami oboch Zmluvných strán; ak oprávnení zástupcovia oboch Zmluvných strán nepodpíšu túto Zmluvu v ten istý deň, tak rozhodujúci je deň neskoršieho podpisu. Táto Zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) Odberateľa (§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a zákona o slobodnom prístupe k informáciám).
9.  Odberateľ pri spracúvaní osobných údajov dotknutých osôb Dodávateľa pre účely plnenia zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle Odberateľa: https://www.nbs.sk/sk/ochrana-osobnych-udajov.
10. Neoddeliteľnou súčasťou tejto Zmluvy sú prílohy:
a) Príloha 1 – Všeobecné obchodné podmienky Dodávateľa <predloží uchádzač v ponuke >
b) Príloha 2 – Dohoda o cene a podmienkach dodávky
c) Príloha 3 – Odberné miesta (OM)
d) Príloha 4 – Zoznam subdodávateľov
11. Zmluvné strany (každá za seba) zhodne záväzne vyhlasujú, že sú oprávnené uzavrieť túto Zmluvu, a že táto Zmluva nebola uzavretá za nevýhodných ani nevyhovujúcich podmienok pre žiadnu Zmluvnú stranu. Súčasne Zmluvné strany (každá za seba) zhodne záväzne vyhlasujú, že sa s touto Zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto Zmluvy plniť, pričom Zmluvné strany na znak toho, že táto Zmluva je určitá, zrozumiteľná a zodpovedá ich slobodnej vôli, vlastnoručne podpísali túto Zmluvu prostredníctvom svojich oprávnených zástupcov.

Za Odberateľa: 						Za Dodávateľa:

V Bratislave, dňa ......................					V ...................., dňa ....................	




.................................................					.................................................
<vyplní verejný obstarávateľ>					<vyplní uchádzač>

Príloha 1
k Zmluve o združenej dodávke elektriny č. C-NBS1-000-119-863

Všeobecné obchodné podmienky Dodávateľa
<predloží uchádzač v ponuke >


Príloha 2
k Zmluve o združenej dodávke elektriny č. C-NBS1-000-119-863

Dohoda o cene a podmienkach dodávky

1. Zmluvné strany sa v zmysle článku III Zmluvy dohodli na cene a podmienkach dodávky tak, ako je to uvedené v nasledujúcich bodoch. 

2. Predpokladaným ročným množstvom odoberanej elektriny sa rozumie ročné množstvo v MWh pri odberných miestach typu OM-C uvedené v Prílohe 3 Zmluvy a platné pre každý kalendárny rok dodávky. 
Priradenie typu odberného miesta (OM-A, resp. OM-C) k jednotlivým odberným miestam Odberateľa je uvedené v Prílohe 3 Zmluvy.
 
3. Dohodnuté množstvo elektriny predstavuje 7000 MWh ročne. Zmenu dohodnutého množstva elektrickej energie je možné vykonať len formou uzavretia dodatku k Zmluve.

4. [bookmark: _Ref326845690]Spôsob nákupu Odberateľa a proces objednávania záväzného množstva je popísaný v bodoch 5 až 12 tejto Prílohy.

5. [bookmark: _Ref333223925]Zmluvné strany sa dohodli, že si Odberateľ môže záväzne objednať elektrinu v niekoľkých tranžiach.

6. Odberateľ môže záväzne objednať v 2 až 4 tranžiach alebo prostredníctvom priamych cenových ponúk až 100 % dohodnutého množstva.

7. [bookmark: _Ref325615845]Odberateľ môže záväzne objednať elektrinu v ľubovoľný pracovný deň od uzavretia Zmluvy, najneskôr však do posledného pracovného dňa pred dátumom 14.12. roka predchádzajúceho roku dodávky. Pre každú tranžu je stanovený minimálny objem nákupu 25 % z dohodnutého množstva elektriny. V prípade, že Odberateľ neuzavrie dostatočný počet transakcií a nenakúpi tak celé dohodnuté množstvo, dodávka zvyšnej časti objemu do 100 % skutočne odobratého množstva sa pre dané obdobie bude realizovať prostredníctvom denného krátkodobého trhu s elektrinou zastrešenou OKTE a.s. ako vážený priemer hodinových cien podľa skutočného odberového diagramu daného odberného miesta navýšeného o 7,5 eur bez DPH.

8. Odberateľ nakupuje jednotlivé tranže prostredníctvom Objednávky, ktorú Dodávateľovi predloží najneskôr do 10.00 h dňa „D“ v elektronickej podobe na e-mailovú adresu Dodávateľa <vyplní uchádzač>.

9. O náhradnom riešení upovedomí Odberateľ Dodávateľa telefonicky. Po potvrdení Objednávky zo strany Dodávateľa sa táto stáva pre obidve strany záväzná a zrušiť ju možno len po vzájomnej dohode oboch Zmluvných strán.
Objednávka musí obsahovať:
· identifikáciu Odberateľa (IČO, názov),
· požadované množstvo elektriny (MWh),
· obdobie, na ktoré Odberateľ požaduje odber elektriny (od - do). 

10. Cena za dodávku elektriny bude stanovená podľa vzorca:

Cena dodávky pre objednané množstvo elektriny = benchmark * k
kde:
k = 1,.... je cenový koeficient < vyplní verejný obstarávateľ v súlade s výsledkom verejného obstarávania >

benchmark –cena produktu PXE SK BL CAL live price (EUR/MWh) v burzový deň „D“ pre príslušné obdobie, na ktoré Odberateľ požaduje objednanie elektriny, 

11. Ak potrebný údaj z burzy na stanovenie ceny nie je dostupný Dodávateľ je oprávnený Objednávku jednostranne zrušiť. Oznámenie o zrušení Objednávky doručí Dodávateľ Odberateľovi elektronicky na e-mailovú adresu najneskôr podľa lehôt stanovených v nasledujúcom bode tejto Prílohy.

12. [bookmark: _Ref333223933][bookmark: _Ref325616192]Dodávateľ oznámi Konfirmačným listom realizáciu Objednávky spolu s oznámením ceny do 12.00 hod. nasledujúceho pracovného dňa po dni „D“. 

13. [bookmark: _Ref328036285][bookmark: _Ref304443835]Fakturovaná jednotková cena za dodávku elektriny vrátane ceny za odchýlku bude určená ako objemom vážený priemer cien na základe vystavených Konfirmačných listov v EUR/MWh bez DPH. 

14. Cena určená podľa bodu 10 tejto Prílohy bude použitá pre fakturáciu dodávky elektriny do odberných miest typu OM-A aj do odberných miest typu OM-C.

15. [bookmark: _Ref325615755]Odberateľ sa zaväzuje dodržať Záväzok odberu. To znamená, že je povinný počas každého roka dodávky odobrať dohodnuté množstvo elektriny uvedené v bode 2 tejto Prílohy.
V prípade, že Odberateľ v danom roku dodávky odoberie menej ako 80 % množstva podľa bodu 2 (ďalej ako „Minimálny odber“), je Dodávateľ oprávnený zvýšiť cenu za dodávku elektriny za každú odobratú MWh nasledovne:


 

kde: Cz – maximálne zvýšenie ceny za skutočne odobraté množstvo elektriny (EUR/MWh)
		MO - minimálne množstvo elektriny, ktoré sa Odberateľa zaviazal odobrať (MWh)
		S – skutočne odobraté množstvo elektriny, pričom minimálna hodnota S je 1 (MWh)
		C – cena podľa bodu 10 tejto Prílohy (EUR/MWh)

Za rok dodávky sa považuje 12 mesiacov počínajúc dňom začatia dodávky na základe tejto Zmluvy, resp. každé ďalšie nasledujúce 12-mesačné obdobie. Každý rok dodávky sa vyhodnocuje samostatne.
[bookmark: _Ref325615766]
16. Odberateľ je povinný v prípade podstatnej zmeny odberu (napr. havarijného stavu, podstatných zmien vo výrobe, výpadku alebo odstávky výroby a pod.) bezodkladne informovať Dodávateľa najneskôr do 24 hodín. 

17. K dohodnutým cenám bude fakturovaná DPH, spotrebná daň z elektriny a ďalšie dane a poplatky podľa platných právnych predpisov.

	 
18.  V prípade ak kumulovaný skutočný odber elektriny Odberateľa počas kalendárneho roka presiahne 140 % dohodnutého množstva , podľa bodu 10 tejto prílohy Dodávateľ je oprávnený zvýšiť cenu za každú MWh odobranú v príslušnom fakturačnom období o 1,5 násobok priemernej spotovej ceny, ktorá je pre každú obchodnú periódu každého dňa daného mesiaca ocenená cenou elektriny na dennom trhu SR organizovanom spoločnosťou OKTE a.s. Ceny sú pravidelne zverejňované na internetovej stránke OKTE a.s., pričom ako podklad pre výpočet sa použijú ceny uvedené v mesačných správach o dennom trhu z adresy OKTE SK. 
1
Príloha 3
k Zmluve o združenej dodávke elektriny č. C-NBS1-000-119-863

Odberné miesta (OM)

	P. č.
	Názov odberného miesta elektrickej energie
	EIC
	Napäťová úroveň
	Fakturačné obdobie
	Produkt
	Typ distribučnej tarify
	Typ OM 
OM-A/OM-C
	Ročná rezervovaná kapacita (kW, A)
	Zmluvné množstvo MWh/rok

	1.
	Bratislava, I. Karvaša 1
	24ZZS60824240004
	VN
	mesačné
	Dvojtarif
	X2
	OM-A
	1760 kW
	5180

	2.
	Bratislava, Cukrová 8
	24ZZS6033918000T
	VN
	mesačné
	Dvojtarif
	X2
	OM-A
	40 kW
	90

	3.
	Bratislava, Vazovova 2
	24ZZS5198109000U
	NN
	mesačné
	Jednotarif
	C2-X3
	OM-C
	3x200 A
	65

	4.
	Nové Zámky, T.G.Masaryka 3
	24ZZS6124024000N
	NN
	mesačné
	Jednotarif
	C2-X3
	OM-C
	3x150 A
	157

	5.
	Banská. Bystrica, Národná 10
	24ZSS9107345001Z
	VN
	mesačné
	Dvojtarif
	DVN
	OM-A
	65 kW
	201

	6.
	Žilina, A. Bernoláka 74
	24ZSS9700062001I
	VN
	mesačné
	Dvojtarif
	DVN
	OM-A
	45 kW
	119

	7.
	Kremnica, Štefánikovo nám. 21
	24ZSS9680942000I
	VN
	mesačné
	Dvojtarif
	DVN
	OM-A
	50 kW
	339

	8.
	Kremnica, Angyalov dom
	24ZSS6224110000C
	NN
	mesačné
	Jednotarif
	C2
	OM-C
	3x63 A
	17

	9.
	Kremnica, Zámocké nám., kostol
	24ZSS6224434000X
	NN
	mesačné
	Dvojtarif - priamovýhr.
	C5
	OM-C
	3x160 A
	32

	10.
	Kremnica, Zámocké nám., radnica
	24ZSS6224435000S
	NN
	mesačné
	Dvojtarif - priamovýhr.
	C7
	OM-C
	3x100 A
	57

	11.
	Kremnica, Štefánikovo nám., služ. byt
	24ZSS6128831000Z
	NN
	mesačné
	Dvojtarif - priamovýhr.
	C7
	OM-C
	3x50 A
	6

	12.
	Kremnica, Štefánikovo nám., galéria
	24ZSS6223903000T
	NN
	mesačné
	Dvojtarif - priamovýhr.
	C7
	OM-C
	3x63 A
	27

	13.
	Kremnica, Štefánikovo nám., expozícia
	24ZSS62239010002
	NN
	mesačné
	Dvojtarif - priamovýhr.
	C7
	OM-C
	3x100 A
	47

	14.
	Košice, Slovenskej jednoty 14
	24ZVS0000002358W
	VN
	mesačné
	Jednotarif
	X2-M
	OM-A
	3x100 A
	375

	15.
	Poprad, Dostojevského 26
	24ZVS0000042207T
	VN
	mesačné
	Dvojtarif
	X3-C2
	OM-A
	100 kW
	95

	16.
	Vysoké Tatry, Nový Smokovec 21
	24ZVS0000011579F
	VN
	mesačné
	Dvojtarif
	X3-C2
	OM-A
	160 kW
	193

	Celková spotreba elektrickej energie:
	7000



Príloha 4
k Zmluve o združenej dodávke elektriny č. C-NBS1-000-119-863

Zoznam subdodávateľov

Verejný obstarávateľ požaduje, aby 
1. uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok,
2. navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8 zákon o verejnom obstarávaní; oprávnenie dodávať tovar sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.

Verejný obstarávateľ požaduje od uchádzača, aby v ponuke uviedol:
1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

Uchádzač môže pridať toľko riadkov v tabuľke koľko potrebuje.
V prípade, ak uchádzač nebude mať subdodávateľov uvedie túto skutočnosť v tabuľke.

	Por. č.
	Obchodné meno, sídlo, IČO, zápis do príslušného obchodného registra subdodávateľa
	Osoba oprávnená konať za subdodávateľa (meno a priezvisko, adresa pobytu, dátum narodenia)
	Podiel zákazky, ktorý má dodávateľ v úmysle zadať subdodávateľom
	Predmet subdodávky

	1.
	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>

